**ELŐTERJESZTÉS**

Bátaapáti Község Önkormányzata Képviselő – testületének

 2022. február 21-ei testületi ülésére

1. napirendi ponthoz

|  |  |
| --- | --- |
| Tárgy: | Jelentés a lejárt határidejű önkormányzati határozatok végrehajtásáról, valamint a két ülés között eltelt időszakról |
| Előterjesztő: | Krachun Szilárd polgármester |
| Előterjesztést készítette: | Farkasné Szentpál Melinda igazgatási főelőadó  |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Krachun Szilárd polgármester |

**Tisztelt Képviselő-testület!**

**2/2022. (I.24.) Képviselő-testületi határozat**

A polgármester illetményének megváltoztatásával kapcsolatos intézkedés megtörtént.

**3/2022. (I.24.) Képviselő-testületi határozat**

A polgármester költségtérítésének megváltoztatásával kapcsolatos intézkedés megtörtént.

**4/2022. (I.24.) Képviselő-testületi határozat**

A Magyar Falu Programban az alábbi pályázatok benyújtásra kerültek:

1. MFP 2022 - Közösségszervezéshez kapcsolódó eszközbeszerzés és közösségszervező bértámogatása
2. MFP 2022 - Óvodai játszóudvar, közterületi játszóterek fejlesztése
3. MFP 2022 - Kommunális eszköz beszerzése

Az önkormányzati temetők infrastrukturális fejlesztésére a pályázat nem került benyújtásra, mert a temető azon része, ahol a pályázat megvalósítása történt volna, nem Bátaapáti Község Önkormányzat tulajdona.

**5/2022. (I.24.) Képviselő-testületi határozat**

A Magyar Falu Program keretében benyújtandó óvodai játszóudvar, közterületi játszóterek fejlesztése pályázat benyújtásához szükséges terveket a megbízó elkészítette.

**7/2022. (I.24.) Képviselő-testületi határozat**

Az iskolai körzethatárok véleményezéséről szóló határozat megküldésre került a Tamási Tankerületi Központ részére.

**8/2022. (I.24.) Képviselő-testületi határozat**

A 298. hrsz.-ú ingatlan (italbolt) bérbeadásáról szóló pályázat kiírásra került.

**9/2022. (I.24.) Képviselő-testületi határozat**

A falugondnok helyettesítéséről szóló együttműködési megállapodás aláírásra került Mőcsény Község Önkormányzatával.

**10/2022. (I.24.) Képviselő-testületi határozat**

Az Apáti-Ker Kft. takarékosabb működéséről szóló szabályzat elfogadásáról szóló határozat megküldésre került az Apáti-Ker Kft. részére.

**11/2022. (I.24.) Képviselő-testületi határozat**

Koroknai Miklós tatarozási pályázatával kapcsolatos kérelmének helyt adásáról szóló határozat megküldésre került a kérelmező részére.

**12/2022. (I.24.) Képviselő-testületi határozat**

A Bátaszéki Önkormányzati Tűzoltóság Köztestület 2021. évi működési támogatás kiegészítésére a támogatási összeg átutalásra került.

**13/2022. (I.24.) Képviselő-testületi határozat**

A Bátaszéki Önkormányzati Tűzoltóság Köztestület 2022. évi alapítói hozzájárulás mértékének meghatározásáról szóló határozat megküldésre került az érintettek részére.

**14/2022. (I.24.) Képviselő-testületi határozat**

A falugondnoki szolgálgatásnál alkalmazandó tevékenységnapló aláírása alóli felmentésről a falugondnok értesítése megtörtént.

**15/2022. (I.24.) Képviselő-testületi határozat**

A Völgységi Önkormányzatok Társulása 2022. évi költségvetésének elfogadásáról szóló határozat megküldésre került a társulás részére.

**Beszámoló Krachun Szilárd polgármester két ülés között végzett munkájáról:**

|  |  |
| --- | --- |
| 2022. január 26. | Steiner Attila energiapolitikáért felelős államtitkárral, kollégáival és a Társulások vezetőivel való megbeszélés |
| 2022. február 9. | Jakab Csaba egyéni vállalkozóval megbeszélést folytattam. |
| 2022. február 10. | TETT támogatási szerződésének aláírása ügyében a Minisztériumban voltam. |
|  | A Sport Egyesület fűnyíró traktorának és motoros fűkaszájának átruházásáról szóló megállapodás aláírásra került. |

**Határozati javaslat:**

Bátaapáti Község Önkormányzat Képviselő- testülete a **2-5/2022.(I.24), 7-15/2022. (I.24.)** számú lejárt határidejű határozatokról szóló jelentést, valamint a polgármester két ülés között végzett munkájáról szóló tájékoztatót elfogadja.

Bátaapáti, 2022. február 14.

Krachun Szilárd sk.

polgármester